CELEX: 31980S2795
Language: el
Date: 1980-10-31 00:00:00
Title: Απόφαση αριθ. 2795/80/ΕΚΑΧ της Επιτροπής της 31ης Οκτωβρίου 1980 περί των εγγράφων που πρέπει να υποβάλλονται από τις επιχειρήσεις της βιομηχανίας σιδήρου και χάλυβος στους υπαλλήλους ή εντολοδόχους της Επιτροπής, οι οποίοι είναι επιφορτισμένοι με την συλλογή πληροφοριών και την διεξαγωγή επαληθεύσεων ή ελέγχων όσον αφορά την παραγωγή και την εισφορά ΕΚΑΧ

Avis juridique important

|

31980S2795

Απόφαση αριθ. 2795/80/ΕΚΑΧ της Επιτροπής της 31ης Οκτωβρίου 1980 περί των εγγράφων που πρέπει να υποβάλλονται από τις επιχειρήσεις της βιομηχανίας σιδήρου και χάλυβος στους υπαλλήλους ή εντολοδόχους της Επιτροπής, οι οποίοι είναι επιφορτισμένοι με την συλλογή πληροφοριών και την διεξαγωγή επαληθεύσεων ή ελέγχων όσον αφορά την παραγωγή και την εισφορά ΕΚΑΧ  

Επίσημη Εφημερίδα αριθ. L 291 της 31/10/1980 σ. 0030 - 0031 Ισπανική ειδική έκδοση: Κεφάλαιο 13 τόμος 11 σ. 0083  Πορτογαλική ειδική έκδοση : Κεφάλαιο 13 τόμος 11 σ. 0083 

ΑΠΟΦΑΣΗ αριθ. 2795/80/ΕΚΑΧ ΤΗΣ ΕΠΙΤΡΟΠΗΣ της 31ης Οκτωβρίου 1980 περί των εγγράφων που πρέπει να υποβάλλονται από τις επιχειρήσεις της βιομηχανίας σιδήρου και χάλυβος στους υπαλλήλους ή εντολοδόχους της Επιτροπής, οι οποίοι είναι επιφορτισμένοι με  την συλλογή πληροφοριών και την διεξαγωγή επαληθεύσεων ή ελέγχων όσον αφορά την παραγωγή και την εισφορά ΕΚΑΧΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη τη συνθήκη περί ιδρύσεως της Ευρωπαϊκής Κοινότητος Άνθρακος και χάλυβος και ιδίως το άρθρο 47,  Εκτιμώντας:  ότι η Επιτροπή, για να εξασφαλίζει την εκπλήρωση της αποστολής της δυνάμει της συνθήκης ΕΚΑΧ, επιβάλλει εισφορές επί της παραγωγής άνθρακος και χάλυβος των επιχειρήσεων των Κρατών Μελών- ότι με την απόφαση αριθ. 2794/80/ΕΚΑΧ της Επιτροπής(1), εθεσπίσθη σύστημα ποσοστώσεων της παραγωγής χάλυβος- ότι η είσπραξη της εισφοράς και ο έλεγχος της τηρήσεως των ποσοστώσεων παραγωγής πρέπει να γίνονται βάσει ομοιομόρφων εγγράφων στοιχείων- ότι ενδείκνυται, για τον σκοπό αυτό, να υποχρεωθούν όλες οι επιχειρήσεις της βιομηχανίας σιδήρου και χάλυβος, οι οποίες υπόκεινται στις εισφορές ΕΚΑΧ, καθώς και οι επιχειρήσεις που υπόκεινται στο σύστημα των ποσοστώσεων παραγωγής, να εμφανίζουν τα ίδια  έγγραφα στοιχεία στους υπαλλήλους ή εντολοδόχους της Επιτροπής, που είναι επιφορτισμένοι με την συλλογή πληροφοριών και την διεξαγωγή επαληθεύσεων ή ελέγχων- ότι η απόφαση αριθ. 74/618/ΕΚΑΧ της Επιτροπής της 4ης Δεκεμβρίου 1974 περί των εγγράφων, που πρέπει να υποβάλλονται από τις επιχειρήσεις της βιομηχανίας σιδήρου και χάλυβος στους υπαλλήλους ή εντολοδόχους της Επιτροπής, οι οποίοι είναι επιφορτισμένοι με  την διεξαγωγή ελέγχου όσον αφορά την εισφορά ΕΚΑΧ(2), είχε ήδη προβλέψει σχετικώς ορισμένες υποχρεώσεις- ότι η πείρα έδειξε ότι τα απαιτούμενα έγγραφα στοιχεία δεν επαρκούν για να καταστεί δυνατός ο αποτελεσματικός έλεγχος και ότι απεδείχθη αναγκαίο να  υπάρχει δυνατότης επαληθεύσεως των εγγράφων που αναφέρονται σε μακρότερη χρονική περίοδο- ότι είναι, συνεπώς, αναγκαίο να διευρυνθούν οι υποχρεώσεις των επιχειρήσεων όσον αφορά τα έγγραφα στοιχεία,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Οι επιχειρήσεις της βιομηχανίας σιδήρου και χάλυβος υποχρεούνται να τηρούν τεχνικά και λογιστικά στοιχεία και να τα θέτουν στην διάθεση των υπαλλήλων και εντολοδόχων της Επιτροπής, που είναι επιφορτισμένοι με τη συλλογή πληροφοριών και την  διεξαγωγή επαληθεύσεων ή ελέγχων όσον αφορά την εισφορά ή την παραγωγή. Τα στοιχεία αυτά περιλαμβάνουν τουλάχιστο:  α) την κατάσταση και τα φύλλα εκχύσεως, δεόντως αριθμημένα και χρονολογημένα- β) τους λογαριασμούς σχετικά με τα διάφορα στοιχεία καταναλώσεως, ιδίως τις πρώτες ύλες, τον ηλεκτρισμό, το αέριο, το μαζούτ και το οξυγόνο- γ) το βιβλίο εργατικού δυναμικού- δ) τις ημερήσιες αναφορές παραγωγής κατά μονάδα μηχανικού εξοπλισμού, κατά θέση και κατά προϊόν- ε) την κατάσταση κινήσεως αποθεμάτων.   Άρθρο 2  Οι επιχειρήσεις της βιομηχανίας σιδήρου και χάλυβος πρέπει να είναι σε θέση να εμφανίζουν στους υπαλλήλους ή εντολοδόχους της Επιτροπής, που είναι επιφορτισμένοι με τα θέματα εισφοράς ή παραγωγής τα αναφερόμενα στο άρθρο 1 και στο τρέχον  ημερολογιακό έτος έγγραφα καθώς και των έξι παρελθόντων ετών.   Άρθρο 3  Οι κυρώσεις που προβλέπονται στο άρθρο 47, τρίτο εδάφιο της συνθήκης ΕΚΑΧ επιβάλλονται στις επιχειρήσεις της βιομηχανίας σιδήρου και χάλυβος οι οποίες δεν θα εκπλήρωναν τις υποχρεώσεις τους που απορρέουν εκ της παρούσης αποφάσεως.   Άρθρο 4  Η απόφαση αριθ. 74/618/ΕΚΑΧ καταργείται.   Άρθρο 5  Η παρούσα απόφαση αρχίζει να ισχύει την 1η Νοεμβρίου 1980.  Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε Κράτος Μέλος.  Έγινε στις Βρυξέλλες, στις 31 Οκτωβρίου 1980.  Για την Επιτροπή,  Etienne DAVIGNON Μέλος της Επιτροπής  (1) ΕΕ αριθ. Ν 291 της 31.10.1980, σ. 1.  (2) ΕΕ αριθ. Ν 340 της 19.12.1974, σ. 14.